44. ΑΠΟΦΑΣΙΣ ΥΠΟΥΡΓΩΝ ΓΕΩΡΓΙΑΣ ΚΑΙ ΕΜΠΟΡΙΟΥ Αριθ. 282316/6171 της 20 Μαΐου/12 Ιουν. 1969 (ΦΕΚ Β΄  379) Περί ρυθμίσεως θεμάτων φορτώσεως κλπ. εξαγομένων δια πλοίων-ψυγείων επιτραπεζίων σταφυλών. Έχοντες υπ’ όψιν: 1.Το άρθρ. 19 παρ. 5 του Νόμ. 4035/60 «περί μέτρων επεκτάσεως και βελτιώσεως των δενδροκηπευτικών καλλιεργειών και άλλων τινών διατάξεων». (Αντί της σελ. 238,33) Σελ. 238,33(α) 360-059 ΄Ελεγχος εξεγομένων γεωργικών προϊόντων 11.Ε.δ.42-44 2.Σχετικήν εισήγησιν της Δ/νσεως Γεωργίας Ηρακλείου Κρήτης περί λήψεως μέτρων δια την φόρτωσιν, στοιβασίαν κλπ., εις τα πλοία-ψυγεία των εξαγομένων επιτραπεζίων σταφυλών, και 3.Την ανάγκην λήψεως μέτρων προς προστασίαν των δια πλοίων ψυγείων εξαγομένων επιτραπεζίων σταφυλών, αποφασίζομεν: Καθορίζομεν τους κάτωθι όρους προς τήρησιν κατά την φόρτωσιν, στοιβασίαν κλπ. των δια πλοίων-ψυγείων εξαγομένων επιτραπεζίων σταφυλών: 1.Η κοπή των σταφυλών δέον να διακόπτεται υποχρεωτικώς επί τεσσαρακονταοκτάωρον τουλάχιστον μετά από πτώσιν εντατικής βροχής, του χρόνου διακοπής προσδιοριζομένου εκάστοτε αναλόγως της εντάσεως και εκτάσεως της βροχής και των καιρικών συνθηκών, δι’ αποφάσεως του οικείου Νομάρχου τη εισηγήσει της αρμοδίας Δ/νσεως Γεωργίας. 2.Η πραγματοποίησις φορτώσεως υπό βροχήν οιασδήποτε εντάσεως απαγορεύεται. Επίσης, δι’ αποφάσεως του οικείου Νομάρχου, κατόπιν εισηγήσεως της Δ/νσεως Γεωργίας, εις περιπτώσεις μεγάλης θαλασσοταραχής δύναται να διακοπή η φόρτωσις όταν κινδυνεύουν να βραχούν αι σταφυλαί εκ των κυμάτων εις τον τόπον της φορτώσεως. 3.Κατά την διάρκειαν της φορτώσεως του πλοίου απαγορεύεται ν’ αναμένουν προ αυτού εις την ύπαιθρον υπό τον ήλιον περισσότερα των 2 εμφόρτων αυτοκινήτων κατά πόστον φορτώσεως (βίντσι). Τυχόν υπάρχοντα περισσότερα αυτοκίνητα δέον να απομακρύνωνται εις έτερον χώρον υπό σκιάν. 4.Η διακίνησις των κιβωτίων και η φόρτωσις τούτων δέον να πραγματοποιήται μετά μεγάλης προσοχής. 5.Η στοιβασία των κιβωτίων εντός των θαλάμων του πλοίου δέον να διενεργήται κατά τρόπον ώστε να εξασφαλίζηται η καλή κυκλοφορία του αέρος μεταξύ των. Προς τον σκοπόν τούτον, δέον να αφήνωνται διάκενα μεταξύ των στηλών στοιβασίας των κιβωτίων. Επίσης δέον να στερεούνται καλώς αι στήλαι δια παρεμβολής ξυλίνων πήχεων, προς αποφυγήν ζημιών εκ πτώσεων των κατά τας ταλαντεύσεις του πλοίου. 6.Η πλήρωσις εκάστου θαλάμου πρέπει να ολοκληρούται εντός 24ων ωρών, το πολύ, η δε θερμοκρασία του θαλάμου κατά την διάρκειαν της φορτώσεως δέον να κυμαίνεται μεταξύ +8 ο  και 12 ο  Κελσίου. 7.Τα κιβώτια δεν πρέπει να έρχωνται εις επαφήν με τα πλευρικά τοιχώματα των ψυχροθαλάμων των πλοίων. Η σχέσις όγκου θαλάμου και φορτίου δέον να μη υπερβαίνη τον 300 KGS κατά Μ3. Σελ. 238,34(α) 360-060 8.Μετά το κλείσιμον των ψυχροθαλάμων, η θερμοκρασία των αποθηκευμένων εν αυτοίς σταφυλών δέον να κατέρχεται προοδευτικώς εις τους +1 ο  έως 0 ο  Κελσίου εντός 24 ωρών. 9.Έκαστος θάλαμος δέον να είναι εφωδιασμένος δι’ αυτογραφικού οργάνου μετρήσεως υγρασίας και θερμοκρασίας. 10.Η σχετική υγρασία του αέρος του θαλάμου δέον να κυμαίνεται μεταξύ 85% και 90%. Εις ας περιπτώσεις δεν τηρούνται οι ανωτέρω όροι, οι γεωπόνοι ποιοτικοί ελεγκταί θα πρέπει ν’ απαγορεύσουν την συνέχισιν της φορτώσεως των σταφυλών. 11.Η παρούσα δημοσιευθήτω δια της Εφημερίδος της Κυβερνήσεως. 12.Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 11.Ε.δ.44 ΄Ελεγχος εξεγομένων γεωργικών προϊόντων 